Alytaus geležinkelio stotis

Alytaus naujoji geležinkelio stotis (iki 1984 m. Likiškių geležinkelio stotis, kurį laiką Alytaus II stotis) – geležinkelio stotis Alytaus miesto vakarinėje dalyje (Stoties g. 18), Likiškiuose. Krovininė stotis, buvęs keleivinės stoties pastatas šiuo metu visiškai apleistas.

Istorija 

Stotis įkurta XX a. pradžioje prie Užnemunės geležinkelio kiek į pietus nuo kelio , už tilto per Simno plentą Šeštokų link ir vadinosi Likiškių stotimi. 1984 m. birželio 20 d. buvo uždaryta Alytaus senoji geležinkelio stotis, todėl pastatyta naujoji Alytaus stotis buvusios Likiškių stoties teritorijoje, o pagrindiniai stoties rūmai pastatyti maždaug 1 km į šiaurės rytus nuo buvusios Likiškių stotelės. Kurį laiką žemėlapiuose stotis žymėta Alytaus II stotimi, vėliau nusistovėjo Alytaus stoties pavadinimas.

Alytaus keleivinė stotis veikė 17 metų, kol keleiviniai traukiniai nustojo važiuoti 2001 m. kovo 23 d. nutraukus keleivinių traukinių eismą ruože Šeštokai–Alytus. Iki šių laikų stotis naudojama kaip krovinių stotis.

Šaltiniai

Nuorodos 
 Naujoji Alytaus geležinkelio stotis
 Geležinkelis Alytuje XX a. antroje pusėje. Interaktyvus žemėlapis ir tekstas
 Alytaus naujoji geležinkelio stotis. (Youtube.com)

Alytaus geležinkelio stotys